钦定古今图书集成/理学汇编/学行典/第265卷 > 张志和
## 钦定古今图书集成/理学汇编/学行典/第265卷 > 张志和

按《唐书隐逸传》：“张志和，字子同，婺州金华人。始名龟
龄。父游朝，通《庄》、列二子书，为《象罔》《白马证》诸篇，佐其
说。母梦枫生腹上而产志和。十六，擢明经，以策干肃
宗，特见赏重，命待诏翰林，授左金吾卫录事参军，因
赐名。后坐事贬南浦尉，会赦还，以亲既丧，不复仕，居
江湖，自称烟波钓叟。著《元贞子》，亦以自号。有韦诣者”
为撰《内解》。志和又著《大易》十五篇，其卦三百六十五。
兄鹤龄恐其遁世不还，为筑室越州东郭，茨以生草，
椽栋不施斤斧，豹席棕𪨗，每垂钓不设饵，志不在鱼
也。县令使浚渠，执畚无忤色。尝欲以大布制裘，嫂为
躬绩织，及成衣之，虽暑不解观。蔡使陈少游往见，为
终日留，表其居曰“元真坊。”以门隘，为买地，大其闳，号
回轩巷。先是门阻流，水无梁，少游为构之，人号大夫
桥。帝尝赐奴婢各一，志和配为夫妇，号渔童樵青。陆
羽尝问孰为往来者，对曰：“太虚为室，明月为烛，与四
海诸公共处，未尝少别也，何有往来？”颜真卿为湖州
刺史，志和来谒，真卿以舟敝漏，请更之。志和曰：“愿为
浮家泛宅，往来苕霅”闲，辩捷类如此。善图山水，酒酣
或击鼓吹笛，舐笔辄成。尝撰《渔歌》，宪宗图，真求其歌
不能致。李德裕称志和“隐而有名，显而无事，不穷不
达”，严光之比云。